Ұлтаралық алауыздықты қоздырғаны үшін қылмыстық жауапкершілік туралы түсініктеме
Ішкі істер министрлігі азаматтарға этносаралық қатынастар саласында Қазақстан Республикасының заңнамасын қатаң сақтау қажеттігін ескертеді.
Қазіргі уақытта әлеуметтік желілерде сепаратистік, экстремистік сипаттағы, азаматтардың ұлттық, нәсілдік және діни сезімдеріне нұқсан келтіретін пікірлер мен мәлімдемелерді жариялау жағдайлары жиілеп отыр.
Мұндай құқық бұзушылықтар үшін Қазақстан Республикасының Қылмыстық кодексінде қылмыстық жауапкершілік көзделген.
ҚР ҚК-нің 174-бабына сәйкес әлеуметтік, ұлттық, рулық, нәсілдік, тектік-топтық немесе діни алауыздықты қоздыруға бағытталған қасақана әрекеттер, сол сияқты азаматтардың ұлттық ар-намысы мен қадір-қасиетін қорлау не діни сезімдерін жәбірлеу, сондай-ақ азаматтардың дінге көзқарасы, тектік-топтық, ұлттық, рулық немесе нәсілдік қатыстылығы белгілері бойынша олардың айрықшалығын, артықшылығын не толыққанды еместігін насихаттау қылмыстық жауапкершілікке әкеп соғады.
Аталған әрекеттерді жасағаны үшін:
[bookmark: _GoBack]– 2 мыңнан 7 мың АЕК-ке дейінгі мөлшерде айыппұл;
– не 2 жылдан 7 жылға дейінгі мерзімге бас бостандығын шектеу;
– не сол мерзімге бас бостандығынан айыру жазасы көзделген.
Ішкі істер министрлігі азаматтарды өзара құрметке, төзімділікке және ұлттық, діни немесе өзге де негіздегі араздықтың кез келген көрінісіне жол бермеуге шақырады.

